《登清水岩谢晴承知丞惠诗次韵为谢》
宋代·陈宓

田里今年少叹嗟，前溪敢放夜痕加。
天开璧玉三千岫，水绕黄云一万家。
古寺安闲茶可饱，深村取次酒能赊。
归来晚及西津渡，百丈虹梁喜有涯。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。